REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/118-21

26. april 2021. godine

B e o g r a d

Z A P I S N I K

11. SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 6. APRILA 2021. GODINE

Sednica je počela u 11,00 časova.

Sednicom je predsedavala Sandra Božić, predsednik Odbora.

Sednici su prisustvovali: Aleksandar Čotrić, mr Jadranka Jovanović, Miloš Terzić, Milica Obradović, Snežana Paunović, Jelica Sretenović, Nataša Mihailović Vacić, Željko Tomić, Rozalija Ekres i Ivan Tasovac, članovi Odbora.

Sednici je prisustvovao i Aleksandar Jovanović (Mira Petrović), zamenik člana Odbora.

Sednici nisu prisustvovali: prof. dr Marko Atlagić, Jovan Kolundžija, Vuk Mirčetić, Lav Grigorije Pajkić i Milena Popović, kao ni njihovi zamenici.

 Predsedavajuća je obavestila članove Odbora da je ovu sednicu sazvala u roku kraćem od tri dana, zbog potrebe da Odbor pokrene postupak izbora kandidata za člana Saveta Regulatornog tela za elektronske medije, koji se bira na predlog nadležnog odbora Skupštine Autonomne pokrajine Vojvodine.

Na predlog predsedavajućeg, članovi Odbora su jednoglasno (11 za), usvojili sledeći

D n e v n i r e d

1. Odlučivanje o pokretanju postupka za predlaganje kandidata za člana Saveta Regulatornog tela za elektronske medije koje predlaže nadležni odbor Skupštine Autonomne pokrajine Vojvodine.

PRVA TAČKA DNEVNOG REDA: Odlučivanje o pokretanju postupka za predlaganje kandidata za člana Saveta Regulatornog tela za elektronske medije koje predlaže nadležni odbor Skupštine Autonomne pokrajine Vojvodine

U uvodnim napomenama predsedavajuća je obavestila članove Odbora da je Slobodan Cvejić, 22. decembra 2020. godine, podneo ostavku na funkciju člana Saveta Regulatornog tela za elektronske medije.

S obzirom na to da je Slobodan Cvejić izabran za člana Saveta Regulatora na predlog nadležnog odbora Skupštine Autonomne pokrajine Vojvodine, predsednik Odbora informisala je prisutne da je neophodno da Odbor pokrene postupak predlaganja kandidata za člana Saveta Regulatora, za ovog ovlašćenog predlagača.

Napomenula je da je članom 10. Zakona propisano da nadležna služba Narodne skupštine, odnosno Odbor za kulturu i informisanje objavljuje Javni poziv za predlaganje kandidata za člana Saveta Regulatora.

Predsedavajuća je zatim upoznala članove Odbora sa postupkom predlaganja člana Saveta Regulatornog tela za elektronske medije, kao i sa uslovima koje član Saveta mora da ispuni kako bi bio izabran na ovu funkciju.

Predložila je da Odbor donese Odluku o pokretanju postupka za predlaganje kandidata za izbor člana Saveta Regulatornog tela za elektronske medije, kako bi otpočeo postupak predlaganja kandidata za izbor članova Saveta Regulatora.

Nije bilo diskusije.

Odbor je jednoglasno (12 za) doneo Odluku o pokretanju postupka za predlaganje kandidata za člana Saveta Regulatornog tela za elektronske medije.

Predsedavajuća je obavestila članove Odbora da je neophodno da se utvrdi tekst Javnog poziva za predlaganje kandidata za izbor člana Saveta Regulatora.

Odbor je jednoglasno (12 za) utvrdio Javni poziv za predlaganje kandidata za izbor člana Saveta Regulatornog tela za elektronske medije, u predloženom tekstu.

Sandra Božić je obavestila članove Odbora da će služba Odbora dostaviti Javni poziv za predlaganje kandidata za člana Saveta Regulatora, Odboru za kulturu i javno informisanje Skupštine Autonomne pokrajine Vojvodine i objaviti ga na internet stranici Narodne skupštine.

Sednica je završena u 11,05 časova.

SEKRETAR PREDSEDNIK

 Dana Gak Sandra Božić